પાટણ શહેરના ખાનસરોવર પાસે આવેલ ફીલ્ટર પ્લાન્ટની મુખ્ય પાઈપ લાઈનમાં ભંગાણ પડતા છેલ્લા ચાર-પાંચ દિવસથી પાણીનો પુરવઠો સમગ્ર શહેરમાં ખોરવાઈ જવા પામ્યો છે અને ચાર તરફ પાણીની રોકકળ શરૂ થઈ જતા વિકટ સમસ્યાનું નિર્માણ થવા પામ્યું છે ત્યારે શહેરીજનોને પાણી પુરૂ પાડવા શહેરના વિવિધ સ્થળો પર આવેલ સંપને કાર્યરત બનાવી શહેરીજનોને ઓછા વત્તા પ્રમાણમાં પાણી પુરવઠો શરૂ કરવામાં આવ્યો છે તેમ છતાં મોટા ભાગના વિસ્તારો પાણીથી વંચિત રહેતા નગરપાલિકાના સત્તાધિશોએ ટાંકીમાં જતી મુખ્ય પાઈપ લાઈનને ડાયવર્ટ કરી શહેરમાં પાણીનો પુરવઠો પુરો પાડતી મુખ્ય પાઈપ લાઈન સાથે જોડી દઈ મોટા ભાગના વિસ્તારોમાં પાણી પહોંચે તે તરફના પ્રયત્નો હાથ ધરાયા છે.